ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การจัดลำดับบริการโทรทัศน์ ตามที่ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์พ.ศ. ๒๕๕๕ ข้อ ๑๒ (๒๕) ได้กำหนดเงื่อนไขในการอนุญาตโดยผู้รับใบอนุญาตจะต้องจัดเรียงหมวดหมู่หรือจัดลำดับบริการกระจายเสียงหรือโทรทัศน์ตามที่คณะกรรมการกิจการกระจายเสียงและกิจการโทรทัศน์กำหนดซึ่งประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่องหลักเกณฑ์การกำหนดหมวดหมู่และการจัดลำดับบริการโทรทัศน์ที่ไม่ใช้คลื่นความถี่ พ.ศ.๒๕๕๖กำหนดให้ผู้รับใบอนุญาตจัดลำดับหมวดหมู่บริการโทรทัศน์ที่เป็นการทั่วไปไว้ในลำดับที่๑ และประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์ วิธีการ และเงื่อนไขการประมูลคลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ พ.ศ. ๒๕๕๖ ได้กำหนดเงื่อนไขการประมูลไว้ว่าการเข้าร่วมประมูลเป็นการดำเนินการเพื่อรับสิทธิในการเลือกหมายเลขลำดับการให้บริการในแต่ละหมวดหมู่และโดยที่เป็นการสมควรให้มีการปรับปรุงแก้ไขหลักเกณฑ์การจัดลำดับบริการโทรทัศน์เพื่อให้ประชาชนได้รับบริการโทรทัศน์ที่มีคุณภาพ เป็นธรรมส่งเสริมให้ประชาชนได้รับบริการโทรทัศน์ที่เป็นการทั่วไปได้อย่างทั่วถึงตลอดจนเป็นการอำนวยความสะดวกในการเข้าถึงบริการโทรทัศน์ นั้นอาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบกับมาตรา ๓๖ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จึงกำหนดหลักเกณฑ์การจัดลำดับบริการโทรทัศน์ไว้ดังต่อไปนี้ข้อ ๑ให้ยกเลิกประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การจัดลำดับบริการโทรทัศน์ พ.ศ. ๒๕๕๖ลงวันที่ ๒๕ พฤศจิกายน พ.ศ. ๒๕๕๖ข้อ ๒ บรรดาประกาศระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ความในประกาศนี้แทนข้อ ๓ ในประกาศนี้ผู้รับใบอนุญาต หมายความว่าผู้ได้รับอนุญาตหรือได้รับใบอนุญาตตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์ซึ่งให้บริการแก่ผู้รับใบอนุญาตให้บริการโทรทัศน์ที่ไม่ใช้คลื่นความถี่คณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๔ให้ผู้รับใบอนุญาตจัดลำดับบริการโทรทัศน์ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์การกำหนดหมวดหมู่และการจัดลำดับบริการโทรทัศน์ที่ไม่ใช้คลื่นความถี่ผู้รับใบอนุญาตอาจนำเอาบริการโทรทัศน์ที่ไม่ใช้คลื่นความถี่ใดก็ได้มาจัดเรียงในยี่สิบสี่ลำดับถัดจากหมวดหมู่บริการโทรทัศน์ที่เป็นการทั่วไปข้อ ๕ผู้รับใบอนุญาตต้องเผยแพร่บริการโทรทัศน์ที่เป็นการทั่วไปทั้งบริการโทรทัศน์ ประเภทบริการสาธารณะ บริการโทรทัศน์ประเภทกิจการทางธุรกิจและบริการโทรทัศน์อื่นใดที่คณะกรรมการกำหนดต่อประชาชนโดยตรงอย่างต่อเนื่องไม่มีการเปลี่ยนแปลง ทำซ้ำ ดัดแปลง ผังรายการ เนื้อหารายการ หรือมาตรฐานความคมชัดโดยห้ามนำบริการโทรทัศน์ที่เป็นการทั่วไปไปเผยแพร่ซ้ำในหมวดหมู่บริการโทรทัศน์อื่นๆ ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การกำหนดหมวดหมู่และการจัดลำดับบริการโทรทัศน์ที่ไม่ใช้คลื่นความถี่แต่หากจะนำไปเผยแพร่ซ้ำในหมวดหมู่บริการโทรทัศน์อื่น ๆจะต้องปฏิบัติตามกฎหมายและหลักเกณฑ์ที่เกี่ยวข้องด้วย ทั้งนี้การจัดลำดับการให้บริการโทรทัศน์ที่เป็นการทั่วไปให้เป็นไปตามที่คณะกรรมการกำหนดในกรณีที่มีเหตุจำเป็นผู้รับใบอนุญาตอาจขอยกเว้นการดำเนินการตามวรรคหนึ่งได้ โดยจะต้องได้รับอนุญาตจากคณะกรรมการก่อน ทั้งนี้ต้องแจ้งเหตุผลและความจำเป็นเพื่อประกอบการพิจารณาด้วยในกรณีที่คณะกรรมการอนุญาตให้มีการยกเว้นตามวรรคสองห้ามมิให้ผู้รับใบอนุญาตใช้ลำดับที่ได้รับการยกเว้นเพื่อให้บริการโทรทัศน์ ทั้งนี้ กรณีมีเหตุจำเป็นทางด้านเทคนิคคณะกรรมการอาจพิจารณาเป็นอย่างอื่นก็ได้การเผยแพร่บริการโทรทัศน์ตามวรรคหนึ่ง ผ่านระบบดาวเทียมคณะกรรมการอาจกำหนดให้ผู้รับใบอนุญาตรายใดรายหนึ่งดำเนินการแทนผู้ได้รับใบอนุญาตให้บริการโครงข่ายซึ่งให้บริการแก่ผู้รับใบอนุญาตให้บริการโทรทัศน์ที่ใช้คลื่นความถี่ก็ได้ข้อ ๖ ผู้รับใบอนุญาตที่ให้บริการอยู่ในวันที่ประกาศนี้ใช้บังคับให้ดำเนินการตามหลักเกณฑ์ที่กำหนดในประกาศนี้ให้แล้วเสร็จภายในหกสิบวันนับแต่วันที่ประกาศนี้มีผลใช้บังคับข้อ ๗[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๓ กันยายน พ.ศ. ๒๕๕๘พันเอก นทีศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๕ ตุลาคม ๒๕๕๘ปริญสินีย์/ผู้ตรวจ๑๕ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๓๖ ง/หน้า ๒๕/๒ ตุลาคม ๒๕๕๘